smcproject/ml-wiki-sentences huggingface dataset:
HMV ക്രിസ്തീയഭക്തിഗാനങ്ങൾ റിക്കോഡിൽ ഇറക്കിതുടങ്ങിയ അക്കാലത്തു്  ഒരു ക്രിസ്തുമസ് സമയത്തു്  2 പാട്ടുകൾ പാടുവാൻ അവസരം ലഭിച്ചു.
വളരെ ശ്രദ്ധിക്കപ്പെട്ട ആ റക്കോഡിൽ മറ്റു രണ്ടു പാട്ടുകൾ പാടിയത് യേശുദാസ് ആയിരുന്നു.
ആയിടയ്ക്ക് അദ്ദേഹത്തിനു് മദ്രാസിൽ സംഗീതവുമായി തന്നെ ബന്ധപ്പെട്ട ഒരു ജോലി ശരിയായി.
1973-ൽ ഒരു ഗാനമേളയിലെ പാട്ടുകേട്ടു് ശ്രീ ശ്രീകുമാരൻ തമ്പി തന്റെ അടുത്ത ചിത്രമായ‘ചട്ടമ്പിക്കല്യാണി’യിൽ പാട്ടു പാ‍ടാൻ ക്ഷണിച്ചതാണ് ചലച്ചിത്രസംഗീതലോകത്തേക്കു് വഴിതുറന്നത്.
അതിൽ പ്രേംനസീറിനു വേണ്ടി ശ്രീകുമാരൻ തമ്പി ചിട്ടപ്പെടുത്തി അർജ്ജുനൻ മാസ്റ്റർ സംഗീതം ചെയ്ത “ജയിക്കാനായ് ജയിച്ചവൻ ഞാൻ” എന്ന പാട്ടു് അക്കാലത്ത് പ്രശസ്തമായി.
പിന്നെ ‘പഞ്ചമി’ തുടങ്ങി ധാരാളം ചിത്രങ്ങളിൽ അദ്ദേഹത്തിന് പാടാൻ അവസരം ലഭിച്ചു.
തമിഴിലും തെലുങ്കിലും കന്നടയിലും ജോളി അബ്രഹാമിന് നിരവധി ഗാനങ്ങൾ ആലിപക്കാൻ അവസരം ലഭിച്ചു.
ഒരു ബഹുഭാഷാഗായകനായി അദ്ദേഹം ശ്രദ്ധനേടി.
ഭരതന്റെ ‘ചമയ’ത്തിൽ - ജോൺസൺ മാസ്റ്ററിന്റെ സംഗീതത്തിൽ എം. ജി. ശ്രീകുമാറിനോടൊപ്പം “അന്തിക്കടപ്പുറത്തു്” എന്ന പാട്ട് ആണ് മലയാളചലച്ചിത്രത്തിൽ അവസാനം പാടിയത് ആറ്റുവഞ്ചി ഉലഞ്ഞപ്പോൾ , ആക്രമണം , റൂബി മൈ ഡാർലിങ് എന്നീ മലയാളസിനിമയിലും ഒരു തമിഴ് സിനിമയിലും അഭിനയിച്ചിട്ടും ഉണ്ട്.
സിനിമാരംഗത്തു് സജീവമല്ലെങ്കിലും ഇപ്പോഴും ക്രിസ്തീയഭക്തിഗാനരംഗത്തു് പ്രവർത്തിക്കുന്നു.
ഭാര്യയും രണ്ടു കുട്ടികൾക്കുമൊപ്പം ചെന്നൈയിൽ സ്ഥിരതാമസം.
അവലംബം ↑ https://www.malayalachalachithram.com/profiles.php?i=584 ↑ https://m3db.com/lyric-singer/846 ↑ https://malayalasangeetham.info/displayProfile.php?category=singers artist=Jolly%20Abraham ↑ https://www.imdb.com/name/nm2132103/?ref_=nv_sr_2?ref_=nv_sr_2
ജോയൽ ഡേവിഡ് മൂർ
ജോയൽ ഡേവിഡ് മൂർ (ജനനം സെപ്റ്റംബർ 25, 1977) ഒരു അമേരിക്കൻ സ്വഭാവ നടനും സംവിധായകനുമാണ്.
ഒറിഗണിലെ പോർട്ട്‌ലാൻഡിൽ ജനിച്ച് വളർന്ന മൂർ, സിനിമാ ജീവിതം പിന്തുടരുന്നതിനായി ലോസ് ഏഞ്ചൽസിലേക്ക് മാറുന്നതിന് മുമ്പായി കോളേജിൽ അഭിനയം അഭ്യസിച്ചിരുന്നു.
അദ്ദേഹത്തിന്റെ ആദ്യത്തെ പ്രധാന വേഷം 2004-ൽ പുറത്തിറങ്ങിയ ഹാസ്യചിത്രം ഡോഡ്ജ്ബോൾ: എ ട്രൂ അണ്ടർഡോഗ് സ്റ്റോറിയിലെ ഓവൻ ഡിറ്റ്മാൻ എന്ന കഥാപാത്രം ആയിരുന്നു.
തുടർന്ന് ഹാസ്യരസപ്രധാന ചിത്രങ്ങളായ ഗ്രാൻഡ്മാസ് ബോയ് (2006), ടെറി സ്വിഗോഫിന്റെ ആർട്ട് സ്കൂൾ കോൺഫിഡൻഷ്യൽ (2006), സ്വതന്ത്ര സ്ലാഷർ (കുറ്റകൃത്യ/ഹൊറർ ഇനം) ചിത്രമായ ഹാച്ചെറ്റ് (2006) എന്നിവയിലെ വേഷങ്ങൾ അവതരിപ്പിച്ചു.
2008-ൽ, ഫോക്സ് പരമ്പരയായ ബോൺസിൽ കോളിൻ ഫിഷർ എന്ന കഥാപാത്രത്തെ അവതരിപ്പിച്ച അദ്ദേഹം 2017-ൽ പരമ്പരയുടെ സമാപനം വരെ പതിനാറ് എപ്പിസോഡുകളിൽ ഈ അതിഥി വേഷം അദ്ദേഹം അവതരിപ്പിച്ചു.
2009-ൽ, ജെയിംസ് കാമറൂണിന്റെ അവതാറിൽ (2009) ഡോ. നോർം സ്പെൽമാൻ എന്ന കഥാപാത്രമായും സിനിമയുടെ തുടർച്ചയായ അവതാർ: ദി വേ ഓഫ് വാട്ടർ (2022) എന്ന ചിത്രത്തിലും അഭിനയിച്ച അദ്ദേഹം വരാനിരിക്കുന്ന അവതാർ 3 (2024) എന്ന ചിത്രത്തിലും ഇതേ കഥാപാത്രത്തെ അവതരിപ്പിക്കുന്നു.
നിരവധി സംഗീതപ്രധാനമായ വീഡിയോകളിലും അഭിനയിച്ചിട്ടുള്ളതു കൂടാതെ ഏതാനും സിനിമകളും അദ്ദേഹം സംവിധാനം ചെയ്തിട്ടുണ്ട്.
സംവിധാനത്തിൽ അരങ്ങേറ്റം കുറിച്ച സൈക്കോളജിക്കൽ ത്രില്ലറായ സ്‌പൈറൽ (2007), തുടർന്ന് യൂത്ത് ഇൻ ഒറിഗോൺ (2016) എന്ന നാടകീയ ചിത്രം, ഇതുവരെ റിലീസ് ചെയ്യപ്പെടാത്ത കില്ലിംഗ് വിൻസ്റ്റൺ ജോൺസ് എന്നിവയാണ് അദ്ദേഹം സംവിധാനം ചെയ്ത ചിത്രങ്ങൾ.
ജോരവർസിങ് ജാദവ് ഇംഗ്ലീഷ് വിലാസം https://ml.wikipedia.org/wiki/Joravarsinh_Jadav
ഒരു ഇന്ത്യൻ പുരാണകഥാകാരനും ഗുജറാത്തിൽ നിന്നുള്ള നാടോടി കലകളുടെ വക്താവുമാണ് ജോരവർസിങ് ദാനുഭായ് ജാദവ് (ജനനം: 10 ജനുവരി 1940).
കുട്ടിക്കാലത്ത് നാടോടി സംസ്കാരവുമായി സമ്പർക്കം പുലർത്തിയ അദ്ദേഹം അഹമ്മദാബാദിൽ ചരിത്രവും സംസ്കാരവും പഠിച്ചു.
നാടോടി സംസ്കാരം, നാടോടി സാഹിത്യം, നാടോടി കലകൾ എന്നിവയിൽ 90 ലധികം കൃതികൾ അദ്ദേഹം രചിക്കുകയും എഡിറ്റ് ചെയ്യുകയും ചെയ്തിട്ടുണ്ട്.
നാടോടി കലകളുടെ ഉന്നമനത്തിനായി അദ്ദേഹം ഗുജറാത്ത് ലോക് കലാ ഫൗണ്ടേഷൻ സ്ഥാപിച്ചു.
2019 ൽ അദ്ദേഹത്തിന് പത്മശ്രീ ലഭിച്ചു.
1940 ജനുവരി 10 ന് ദണ്ഡുകയ്ക്കടുത്തുള്ള അക്രു ഗ്രാമത്തിൽ (ഇപ്പോൾ ഗുജറാത്തിലെ അഹമ്മദാബാദ് ജില്ല) രജപുത്ര കർഷക കുടുംബത്തിലാണ് ജാദവ് ജനിച്ചത്.
ദാനുഭായ് ഹാലുഭായ് ജാദവ്, പമ്പ എന്നിവരായിരുന്നു മാതാപിതാക്കൾ.
ആറ് മക്കളിൽ രണ്ടാമനായിരുന്നു അദ്ദേഹം.
അദ്ദേഹത്തെ വളർത്തിയത് രണ്ടാനമ്മയായ ഗംഗാബയാണ്.
ഗ്രാമപ്രദേശങ്ങളിൽ താമസിച്ചിരുന്നതിനാൽ കുട്ടിക്കാലത്ത് തന്നെ നാടോടി സാഹിത്യത്തിലും നാടോടി കലകളിലും അദ്ദേഹം അറിവുനേടിയിരുന്നു.
പ്രൈമറി സ്കൂൾ വിദ്യാഭ്യാസം ഗ്രാമത്തിലും ധോൽക്കയിലെ ഷെത്ത് ഹസനാലി ഹൈസ്കൂളിൽ നിന്നും നേടി.
1956–57 ൽ ഗുജറാത്ത് വിദ്യാപീഠത്തിൽ നിന്ന് സെക്കണ്ടറി സ്കൂൾ വിദ്യാഭ്യാസം നേടി.
1961 ൽ അഹമ്മദാബാദിലെ സെന്റ് സേവ്യർസ് കോളേജിൽ നിന്ന് ഗുജറാത്തി ഭാഷയിലും ചരിത്രത്തിലും ബിരുദം നേടി.
ജാദവിന്റെ ജന്മനാടായ അക്രുവിനടുത്തുള്ള ഖലവി തടാകത്തിന് സമീപമുള്ള ഒരു കുന്നിൻ മുകളിലാണ് സിന്ധു നദീതടസംസ്കാരത്തിന്റെ അവശിഷ്ടങ്ങൾ കണ്ടെത്തിയത്.
ഇത് പുരാവസ്തുശാസ്ത്രത്തിലും ചരിത്രത്തിലുമുള്ള അദ്ദേഹത്തിന്റെ താത്പര്യം വർദ്ധിപ്പിച്ചു.
1963 ൽ അഹമ്മദാബാദിലെ ഭോലഭായ് ജെഷിംഗ് ഭായ് ഇൻസ്റ്റിറ്റ്യൂട്ട് ഓഫ് ലേണിംഗ് ആൻഡ് റിസർച്ചിൽ പുരാതന ഇന്ത്യൻ സംസ്കാരത്തിൽ മാസ്റ്റർ ഓഫ് ആർട്സ് പൂർത്തിയാക്കി.
നാടോടി സാഹിത്യം, നാടോടി സംസ്കാരം, നാടോടി കലകൾ എന്നിവയിലെ അദ്ദേഹത്തിന്റെ താൽപ്പര്യങ്ങൾ ഈ വർഷങ്ങളിൽ കൂടുതൽ വികസിച്ചു.
ബിരുദാനന്തര ബിരുദം പൂർത്തിയാക്കിയ അദ്ദേഹം അഹമ്മദാബാദിലെ സരാസ്പൂരിലെ പഞ്ചശീൽ ഹൈസ്കൂളിൽ ഗുജറാത്തി അദ്ധ്യാപകനായി.
അദ്ദേഹം ആ ജോലി ഉപേക്ഷിക്കുകയും തുടർന്ന് സെന്റ് സേവ്യർസ് കോളേജിൽ പാർട്ട് ടൈം ലക്ചററായി ചേർന്നു.
1964 ൽ ഗുജറാത്ത് സ്റ്റേറ്റ് കോ-ഓപ്പറേറ്റീവ് യൂണിയൻ പ്രസിദ്ധീകരിച്ച സഹകർ വാരികയിൽ ഒരു പ്രസിദ്ധീകരണ ഉദ്യോഗസ്ഥനായി ചേർന്നു.
പിന്നീട് 1994-ൽ ചീഫ് എക്സിക്യൂട്ടീവ് ഓഫീസർ സ്ഥാനത്തേക്ക് സ്ഥാനക്കയറ്റം ലഭിക്കുകയും 1998-ൽ വിരമിക്കുന്നതുവരെ അവിടെ സേവനമനുഷ്ഠിക്കുകയും ചെയ്തു.
ഗ്രാമീണരാജ് പ്രതിമാസം എഡിറ്റ് ചെയ്യുകയും പ്രസിദ്ധീകരിക്കുകയും ജിൻമാംഗൽ പ്രതിമാസം എഡിറ്റ് ചെയ്യുകയും ചെയ്തു.
ടെലിവിഷൻ, റേഡിയോ എന്നിവയുൾപ്പെടെ വിവിധ സമൂഹമാധ്യമങ്ങളിൽ പ്രചരിപ്പിച്ചുകൊണ്ട് ജാദവ് നാടോടി കലകളെ പ്രോത്സാഹിപ്പിക്കുകയും നാടോടി കലാകാരന്മാരെ സംരക്ഷിക്കുകയും ചെയ്തു.
1978 ൽ നാടോടി കലകളുടെ ഉന്നമനത്തിനും ഗുജറാത്തിൽ നിന്നും രാജസ്ഥാനിൽ നിന്നുമുള്ള നാടോടി കലാകാരന്മാർക്ക് വേണ്ടി ഗുജറാത്ത് ലോക് കലാ ഫൗണ്ടേഷൻ സ്ഥാപിച്ചു.
ദേശീയ അന്തർദേശീയ തലങ്ങളിൽ നാടോടി കലാകാരന്മാർക്ക് ഫൗണ്ടേഷൻ ഒരു വേദി നൽകി.
2019-ലെ കണക്കനുസരിച്ച്, നാടോടി സാഹിത്യം, നാടോടി സംസ്കാരം, നാടോടി കലകൾ എന്നിവയെക്കുറിച്ച് ജാദവ് 94 കൃതികൾ എഴുതുകയും എഡിറ്റ് ചെയ്യുകയും ചെയ്തിട്ടുണ്ട്.
1958 മുതൽ, നാടോടി സാഹിത്യത്തെയും നാടൻ കലകളെയും കുറിച്ചുള്ള അദ്ദേഹത്തിന്റെ ലേഖനങ്ങൾ ബുദ്ധിപ്രകാശ്, നൂതൻ ഗുജറാത്ത്, രംഗ് തരംഗ്, അഖണ്ഡ് ആനന്ദ്, സന്ദേശ്, ഗുജറാത്ത് സമാചാർ തുടങ്ങി വിവിധ മാസികകളിലും ദിനപത്രങ്ങളിലും പ്രസിദ്ധീകരിച്ചിട്ടുണ്ട്.
അവലംബം ഗ്രന്ഥസൂചിക പുറംകണ്ണികൾ A Documentary produced by Gujarat Sahitya Akademi (in Gujarati)
ജോയൽ ഗാർണർ ഇംഗ്ലീഷ് വിലാസം https://ml.wikipedia.org/wiki/Joel_Garner
ജോയൽ ഗാർനർ ( ജനനം 16 ഡിസംബർ 1952) ബിഗ്‌ ജോയൽ , ബിഗ്‌ ബേർഡ് എന്നീ പേരുകളിൽ അറിയപ്പെട്ടിരുന്ന വെസ്റ്റ്‌ഇൻഡീസ് ക്രിക്കറ്റ് കളിക്കാരൻ ആയിരുന്നു.
എഴുപതുകളിലും എൺപതുകളുടെ ആദ്യപാദങ്ങളിലും അജയ്യരായി നിലനിന്നിരുന്ന വെസ്റ്റ്‌ഇൻഡീസ് ക്രിക്കറ്റ് ടീമിന്റെ പ്രധാന ഫാസ്റ്റ് ബൌളർ ആയിരുന്നു ഗാർനർ .
ആറടി എട്ടിഞ്ച് ഉയരമുള്ള ഗാർനറുടെ പന്തുകൾ എതിർ ടീമിന്റെ പേടിസ്വപ്നം ആയിരുന്നു.
ഗാർണരെ കൂടാതെ  മൈക്കൽ ഹോൾഡിംഗ്,ആൻഡി റോബർട്ട്സ്, കോളിൻ ക്രോഫ്റ്റ്,മാൽകം മാർഷൽ തുടങ്ങിയവർ ഉൾപ്പെട്ടിരുന്ന വെസ്റ്റ്‌ ഇൻഡീസ് ടീം ആ കാലഘട്ടത്തിൽ പതിനഞ്ച് വർഷം ഒരു ടെസ്റ്റ്‌ പരമ്പര പോലും തോറ്റിരുന്നില്ല.
1977-1987 വർഷങ്ങളിൽ 58 ടെസ്റ്റ്‌ മത്സരങ്ങൾ കളിച്ച  ഗാർനർ 259 വിക്കറ്റുകൾ നേടി.
20 റൺ ശരാശരി മാത്രം വിട്ടുകൊടുത്താണ് ഇത്രയും വിക്കറ്റുകൾ നേടിയത്.
ഏകദിന മത്സരങ്ങളിൽ ഗാർനർ അതിലും മികച്ച പ്രകടനമായിരുന്നു നടത്തിയത്.
98 കളികളിൽ നിന്നായി  146 വിക്കറ്റുകൾ .
അതിമാരകമായ യോർക്കറുകൾ എറിയുന്നതിലും മികച്ച ബൌൺസറുകൾ എറിയുന്നതിലും  ഗാർനർ വിദഗ്ദ്ധൻ ആയിരുന്നു.
20 റൺസിൽ താഴെ ശരാശരി മാത്രം വിട്ടുകൊടുത്ത് 100 ൽ അധികം വിക്കറ്റുകൾ നേടിയ ഒരേ ഒരു ബൌളർ  ഗാർനർ ആണ്.
1979 ക്രിക്കറ്റ് വേൾഡ്കപ്പ്‌  ഫൈനലിൽ ഇംഗ്ലണ്ട് നു എതിരെ 39 റൺസിനു അഞ്ച് വിക്കറ്റ് നേടിയതാണ് ലോകകപ്പ്‌ ഫൈനലുകളിൽ ഇതുവരെയുള്ള ഒരു ബൌളറുടെ മികച്ച പ്രകടനം.
അത് ഗാർനറുടെ ആയിരുന്നു.
International record Test 5 wicket hauls # Figures Match Opponent Venue City Country Year 1 6/56 13 ന്യൂസിലൻഡ് Eden Park Auckland New Zealand 1980 2 5/56 28 ഓസ്ട്രേലിയ Adelaide Oval Adelaide Australia 1982 3 6/75 33 ഓസ്ട്രേലിയ Bourda Georgetown Guyana 1984 4 6/60 34 ഓസ്ട്രേലിയ Queen's Park Oval Port of Spain Trinidad 1984 5 5/63 36 ഓസ്ട്രേലിയ Antigua Recreation Ground St. John's Antigua 1984 6 5/55 38 ഇംഗ്ലണ്ട് Edgbaston Cricket Ground Birmingham England 1984 7 5/51 57 ന്യൂസിലൻഡ് Basin Reserve Wellington New Zealand 1987 ODI 5 wicket hauls # Figures Match Opponent Venue City Country Year 1 5/38 6 ഇംഗ്ലണ്ട് Lord's London England 1979 2 5/31 48 ഓസ്ട്രേലിയ Melbourne Cricket Ground Melbourne Australia 1984 3 5/47 86 ഇംഗ്ലണ്ട് WACA Ground Perth Australia 1987 അന്താരാഷ്ട്ര അവാർഡുകൾ One Day International cricket മാൻ ഓഫ് ദ മാച്ച് അവാർഡ് S No Opponent Venue Date Match Performance Result 1 Australia Melbourne Cricket Ground , Melbourne 12 February 1984 10-1-35-5, 1 ct. ; DNB വെസ്റ്റ് ഇൻഡീസ് won by 6 wickets.
2 Australia Adelaide Oval , Adelaide 27 January 1984 10-3-17-3 ; DNB വെസ്റ്റ് ഇൻഡീസ് won by 6 wickets.
3 New Zealand Queen's Park Oval , Port of Spain 17 April 1985 6-1-10-4 ; DNB വെസ്റ്റ് ഇൻഡീസ് won by 10 wickets.
4 India Sharjah Cricket Stadium , Sharjah 22 November 1985 9-4-11-2, 1 Ct. ; DNB വെസ്റ്റ് ഇൻഡീസ് won by 8 wickets.
5 England Queen's Park Oval , Port of Spain 31 March 1986 9-1-22-3 ; DNB വെസ്റ്റ് ഇൻഡീസ് won by 8 wickets.
അവലംബം പുറം കണ്ണികൾ ജോയൽ ഗാർണർ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
ജോയൽ ഗാർണർ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
Barbados Cricket Association Archived 2017-09-24 at the Wayback Machine .
ജോല്ജ' ഇംഗ്ലീഷ് വിലാസം https://ml.wikipedia.org/wiki/Jolja%27 മായൻ സംസ്കാരം ജനങ്ങൾ · ഭാഷ · സമൂഹം മതം · പുരാണങ്ങൾ · Human sacrifice വാസ്തുവിദ്യ · കലണ്ടർ നെയ്തുവിദ്യ · വ്യാപാരം Pre-Columbian Music · എഴുത്ത് ചരിത്രം Classic Maya collapse Spanish conquest of Yucatán ക സ തി
മധ്യ തെക്കൻ മെക്സിക്കോയിലെ ചിയാപ്പാസ് മലനിരകളിൽ സ്ഥിതി ചെയ്യുന്ന മുൻ കൊളംബിയൻ മായൻ സംസ്കാരത്തിന്റെ പുരാവസ്തുകേന്ദ്രമാണ് ജോല്ജ.
' സ്പാനിഷ് ഭാഷയിൽ ക്യൂവ ദെ ജോൽജ (അല്ലെങ്കിൽ ജോൽജ) എന്നും അറിയപ്പെടുന്നു.
മുൻ ക്ലാസിക് കാലഘട്ടത്തിലെ (ഏതാണ്ട് ക്രി.മു. 3 മുതൽ 7 വരെ നൂറ്റാണ്ടുകളിൽ) മായൻ ലിപിയിൽ ഉള്ള ചായം പൂശിയ ചുമർചിത്രങ്ങളും അനേകം ലിഖിതങ്ങളും അടങ്ങിയ ഒരു ഗുഹയാണ് ഈ പുരാവസ്തുകേന്ദ്രം.
ഇതും കാണുക മായ ഗുഹ സൈറ്റുകൾ അവലംബങ്ങൾ
കൊല്ലയിൽ (ഗ്രാമം) Kollayil (ഗ്രാമം) Kollayil (ഗ്രാമം)
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് കൊല്ലയിൽ .
2001 ലെ സെൻസസ് പ്രകാരം കൊല്ലയിൽ ജനസംഖ്യ 25148 ആണ്.
ഇതിൽ 12324 പുരുഷന്മാരും 12824 സ്ത്രീകളുമുണ്ട്.
കൊല്ലറയ്ക്കൽ ഭഗവതി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kollarakkal_Sree_Bhagavathi_Temple
കോഴിക്കോട് ജില്ലയിൽ മാങ്കാവ് - പന്തീരാങ്കാവ് റോഡിൽ ഇരിങ്ങല്ലൂർ ദേശത്ത് സ്ഥിതി ചെയ്യുന്ന ക്ഷേത്രമാണ് കൊല്ലറയ്ക്കൽ ഭഗവതി ക്ഷേത്രം .
മൂന്ന് ഭഗവതിമാരും (ഭഗവതി, ഇട്ടിക്കുരുംബ, കരിങ്കാളി) ഗുരുദേവൻ, ദണ്ഡൻ, ഗാണ്ടകർണൻ, കരിയാത്തൻ, കരിവില്ലി, നാഗം  എന്നി ദേവതകളാണ് ക്ഷേത്രത്തിൽ കുടികൊള്ളുന്നത്.
മൂന്നു ദിവസമായി മലയാളമാസത്തിലെ കുംഭം മകരം മാസങ്ങളിലാണ് ക്ഷേത്രോത്സവം നടക്കാറുള്ളത്.
കനലാട്ടമാണ് ഉത്സവത്തിലെ പ്രധാന ചടങ്ങ്.
അതുകൂടാതെ, തിറ , വെള്ളാട്ട് , കലശംവരവ് , കലശംകെട്ട് , താലപ്പൊലി എന്നിവയും ഉണ്ടാകും.
ഉത്സവത്തിന്റെ രണ്ടാം ദിവസം സന്ധ്യയോടെ ഉണ്ടാകുന്ന നാഗകാളിയുടെ വെള്ളാട്ട് കാണാൻ നിരവധി ജനങ്ങൾ എത്തുന്നു.
കൊല്ലവർഷ കാലഗണനാരീതി ഇംഗ്ലീഷ് വിലാസം https://ml.wikipedia.org/wiki/Malayalam_calendar
കേരളത്തിന്റേതു മാത്രമായ കാലഗണനാരീതിയാണ്‌ കൊല്ലവർഷം , അതുകൊണ്ടുതന്നെ കൊല്ലവർഷം മലയാള വർഷം എന്നും അറിയപ്പെടുന്നു.
എ.ഡി. 825-ൽ ആണ്‌ കൊല്ലവർഷത്തിന്റെ തുടക്കം.
ഭാരതത്തിലെ മറ്റു പഞ്ചാംഗങ്ങൾ സൗരവർഷത്തെയും ചാന്ദ്രമാസത്തെയും അടിസ്ഥാനമാക്കി കാലനിർണ്ണയം ചെയ്തപ്പോൾ, കൊല്ലവർഷപ്പഞ്ചാംഗം സൗരവർഷത്തെയും സൗരമാസത്തെയും ഉപയോഗിച്ചു.
വേണാട്ടിലെ രാജാവായിരുന്ന രാജ ശേഖരവർമ്മ തുടങ്ങിയതെന്ന് വിശ്വസിക്കപ്പെടുന്നു.
ചിങ്ങം , കന്നി തുടങ്ങി 12 മലയാള മാസങ്ങളാണ്‌ ഉള്ളത്‌.
AD 825 ആഗസ്ത് 25 ന് ആണ് കൊല്ല വർഷം ആദ്യമായി കണക്കുകൂട്ടി തുടങ്ങിയത്.
പരക്കെ അംഗീകരിക്കപ്പെട്ടിരിക്കുന്ന വാദം ഇതാണ്‌, പണ്ട്‌ ഭാരതത്തിൽ അങ്ങോളമിങ്ങോളം പ്രചാരത്തിലിരുന്ന ഒരു കാലഗണനാരീതിയായിരുന്നു സപ്തർഷി വർഷം .
കൊല്ലം ഒരു പ്രധാന വാണിജ്യകേന്ദ്രമായപ്പോൾ ഇവിടെയെത്തിയ കച്ചവടക്കാർ അവർക്ക്‌ പരിചിതമായിരുന്ന സപ്തർഷിവർഷവും ഇവിടെ പ്രചാരത്തിലിരുന്ന കാലഗണനാരീതികളും ചേർത്ത്‌ ഉപയോഗിക്കുവാൻ തുടങ്ങി അത്‌ ഏറെ ബുദ്ധിമുട്ടുണ്ടായിരുന്ന കാര്യമായിരുന്നു.
കാരണം സപ്തർഷിവർഷം അത്രയൊന്നും കൃത്യമല്ലായിരുന്നു.
കൂടാതെ തദ്ദേശീയ കാലഗണനാരീതികളുടെ മാസവിഭജനരീതികളും കൃത്യമല്ലായിരുന്നു.
അതുകൊണ്ട്‌ അവർ ഇവ രണ്ടും ചേർത്ത്‌ പുതിയൊരു കാലഗണനാരീതി ഉണ്ടാക്കാൻ തീരുമാനിച്ചു.
ഓരോ നൂറുവർഷം കൂടുമ്പോഴും വീണ്ടും ഒന്നു മുതൽ ആരംഭിക്കുന്ന രീതിയായിരുന്നു സപ്തർഷിവർഷത്തിനുണ്ടായിരുന്നത്‌.
മു 76-ൽ തുടങ്ങിയ സപ്തർഷിവർഷം അതിന്റെ നൂറുവീതമുള്ള പത്താമത്തെ ചക്രം ആരംഭിച്ചത്‌ ക്രി.
പി. 825-ൽ ആണ്‌.
ആ സമയം നോക്കി വ്യാപാരികൾ പുതിയ സമ്പ്രദായം തുടങ്ങുകയും ചെയ്തു.
സിദ്ധാന്തങ്ങൾ കൊല്ലവും വർഷവും ഒരേ അർത്ഥമുള്ള വാക്കുകളാണ് എന്നു തോന്നാമെങ്കിലും കൊല്ലം എന്ന സ്ഥലനാമവുമായി ബന്ധപ്പെട്ടാണ് കൊല്ലവർഷം ഉണ്ടായിരിക്കുന്നത്.
കൊല്ലം നഗരം സ്ഥാപിച്ചതിന്റെ ഓർമ്മയ്ക്കാണ് കൊല്ലവർഷം ആരംഭിച്ചതെന്നാണ് ചില പണ്ഡിതന്മാരുടെ അഭിപ്രായം.
എന്നാൽ രാജ്യതലസ്ഥാനം കൊല്ലത്തേക്കു മാറ്റിയപ്പോഴാണ്‌ കൊല്ലവർഷം തുടങ്ങിയതെന്ന് മറ്റുചിലർ വാദിക്കുന്നു.
ഹെർമ്മൻ ഗുണ്ടർട്ട് മുന്നോട്ടു വെച്ച മറ്റൊരു വാദം അനുസരിച്ച് തുറമുഖ പട്ടണമായിരുന്ന കൊല്ലത്ത് ഒരു ശിവക്ഷേത്രം പുതിയതായി സ്ഥാപിച്ചതിന്റെ അനുബന്ധിച്ചാണ് കൊല്ല വർഷം ആരംഭിച്ചത്.
എന്നാൽ ഇതിന്റെ തുടക്കം വളരെ തദ്ദേശീയവും മതപരവുമായിരുന്നതിനാൽ മറ്റു രാജ്യക്കാർക്ക് കൊല്ലവർഷം ആദ്യകാലങ്ങളിൽ സ്വീകാര്യമായിരുന്നില്ലെന്നും, പക്ഷെ കൊല്ലം വളരെ പ്രധാന്യമുള്ളൊരു തുറമുഖമായി ഉയർന്നു വന്നതിനെ തുടർന്ന് മറ്റു രാജ്യക്കാരും കൊല്ല വർഷം സ്വീകരിക്കേണ്ടതായി വന്നു എന്നുമാണ്.
ഇത് ഇബ്ൻ ബത്തൂത്തയുടെ വാദങ്ങളെ സാധൂകരിക്കുന്നതുമാണ്.
എന്നാൽ മറ്റു ചിലരുടെ അഭിപ്രായത്തിൽ ചേരമാൻ പെരുമാളാണ് മാവേലിക്കരയ്ക്കടുത്തുള്ള കണ്ടിയൂർ എന്ന സ്ഥലത്ത് ശിവക്ഷേത്രം നിർമ്മിച്ചതെന്നാണ്.
ഓരോ മാസത്തിലും സൂര്യൻ അതത്‌ രാശിയിൽ പ്രവേശിച്ച്‌ സഞ്ചരിക്കുന്നു എന്നതിന്റെ അടിസ്ഥാനത്തിലാണ് ഇത്.
ഗ്രിഗോറിയൻ കാലഗണനാരീതി ആണ്‌ പൊതുവേ ഇന്ന് കേരളത്തിൽ പിന്തുടരുന്നതെങ്കിലും മലയാളികൾ പിറന്നാൾ , ശ്രാദ്ധം , ഉത്സവം സുപ്രധാനകാര്യങ്ങൾക്ക് ഇപ്പോഴും കൊല്ലവർഷത്തെ അടിസ്ഥാനമാക്കിയാണ് നാളുകൾ നിശ്ചയിക്കുന്നത്.
മലയാളമാസവും മറ്റുള്ള മാസങ്ങളും മലയാളമാസം ഗ്രിഗോറിയൻ കലണ്ടർ മാസം തമിഴ് മാസം ശക മാസം ചിങ്ങം ഓഗസ്റ്റ് - സെപ്റ്റംബർ ആവണി ശ്രാവണം-ഭാദ്രം കന്നി സെപ്റ്റംബർ - ഒക്ടോബർ പുരട്ടാശി ഭാദ്രം-ആശ്വിനം തുലാം ഒക്ടോബർ - നവംബർ ഐപ്പശി ആശ്വിനം-കാർത്തികം വൃശ്ചികം നവംബർ - ഡിസംബർ കാർത്തികൈ കാർത്തികം-ആഗ്രഹായണം ധനു ഡിസംബർ - ജനുവരി മാർകഴി ആഗ്രഹായണം-പൗഷം മകരം ജനുവരി - ഫെബ്രുവരി തൈ പൗഷം-മാഘം കുംഭം ഫെബ്രുവരി - മാർച്ച് മാശി മാഘം-ഫാൽഗുനം മീനം മാർച്ച് - ഏപ്രിൽ പങ്കുനി ഫാൽഗുനം-ചൈത്രം മേടം ഏപ്രിൽ - മേയ് ചിത്തിരൈ ചൈത്രം-വൈശാഖം എടവം മേയ് - ജൂൺ വൈകാശി വൈശാഖം-ജ്യേഷ്ഠം മിഥുനം ജൂൺ - ജൂലൈ ആനി ജ്യേഷ്ഠം-ആഷാഢം കർക്കടകം ജൂലൈ - ഓഗസ്റ്റ് ആടി ആഷാഢം-ശ്രാവണം ദിവസങ്ങൾ
എല്ലാ മാസത്തിനെയും 7 ദിവസങ്ങളുള്ള ആഴ്ചകളായി തിരിച്ചിരിക്കുന്നു.
ആഴ്ചയിലെ ദിവസങ്ങൾ മറ്റു ഭാഷളിലേതുമായുള്ള താരതമ്യം മലയാളം English Kannada Tamil Hindi ഞായർ Sunday Bhanuvara ഞായിറു്‌ Ravivar തിങ്കൾ Monday Somavara തിങ്കൾ Somvar ചൊവ്വ Tuesday Mangalavara ചെവ്വായ് Mangalvar ബുധൻ Wednesday Budhavara പുതൻ Budhvar വ്യാഴം Thursday Guruvara വിയാഴൻ Guruvar വെള്ളി Friday Shukravara വെള്ളി Sukravar ശനി Saturday Shanivara ശനി Shanivar
ഓരോ ദിവസത്തിനും നക്ഷത്രരാശിയിലെ 27 നക്ഷത്രങ്ങളുമായും ബന്ധിപ്പിച്ചിട്ടുണ്ട്.
ദിവസങ്ങളുടെ ഗണനം കൊല്ലവർഷവും കലിദിനവും
ഏതെങ്കിലും വർഷത്തെ മേടം ഒന്നിന്റെ കലിദിനസംഖ്യ പരൽപ്പേർ ഉപയോഗിച്ച് കണ്ടുപിടിക്കാനുള്ള വഴിയാണ്.
കൊല്ലവർഷത്തിലെ ഒരു തീയതിയിൽ നിന്നു കലിദിനസംഖ്യ കണ്ടുപിടിക്കാനുള്ള ശ്ലോകം “ കോളംബം തരളംഗാഢ്യം
ഗോത്രഗായകവർദ്ധിതം കുലൈരാപ്തഫലം ത്വേക- യുക്തം ശുദ്ധകലിർ ഭവേത്.
” പരൽപ്പേരനുസരിച്ചുള്ള വിലകൾ തരളാംഗം (ത = 6, ര = 2, ള = 9, ഗ = 3) 3926 ഗോത്രഗായക (ഗ = 3, ര = 2, ഗ = 3, യ = 1 , ക = 1) 11323 കുലം (ക = 1, ല = 3) 31
അതായത്, കൊല്ലവർഷത്തോട് 3926 കൂട്ടി 11323 കൊണ്ടു ഗുണിച്ച് 31 കൊണ്ടു ഹരിച്ചാൽ ആ വർഷത്തെ മേടം ഒന്നിന്റെ തലേന്നു വരെയുള്ള കലിദിനസംഖ്യ കിട്ടുമെന്നർത്ഥം.
ഉദാഹരണമായി.
1181 മേടം 1 എടുത്താൽ, ( 1181 + 3926 ) ∗ 11323 / 31 = 1865372.93 {\displaystyle (1181+3926)*11323/31=1865372.93} , മേൽക്കാണിച്ച സൂത്രവാക്യം ഉപയോഗിച്ച് ഇത് 1865372.93 ആണെന്നു കാണാം.
അതായത് കലിദിനസംഖ്യ ( 1865373 + 1 ) = 1865374 {\displaystyle (1865373+1)=1865374} ആണെന്നർത്ഥം.
കലിദിനം / ജൂലിയൻ ദിനം  - കൊല്ലവർഷം
ഇപ്രകാരം കൊല്ലവർഷത്തിലെ തീയതി കണ്ടുപിടിക്കുന്നത് പ്രായേണ ദുഷ്കരമായ ഗണിതക്രിയകളിലൂടെയാണ്.
ആദ്യം സൂര്യന്റെ നിരയനസ്ഫുടം കണ്ടുപിടിച്ച് അതിൽനിന്നും സൂര്യൻ വർഷത്തിലെ ഏതേതു ദിവസങ്ങളിൽ ഒരു രാശിയിൽനിന്നും അടുത്ത രാശിയിലേക്കു സംക്രമിക്കുന്നു എന്നറിയണം.
തുടർന്ന് ആ ദിവസത്തെ സൂര്യന്റെ മൊത്തം രാശിസ്ഥാനാന്തരണവും അതിൽനിന്ന് ആനുപാതികമായി കണക്കുകൂട്ടി കൃത്യം ഏതു സമയത്താണ് രാശിയിൽ പ്രവേശിച്ചതെന്നും കണ്ടുപിടിക്കണം.
ഈ സമയം മദ്ധ്യാഹ്നം അവസാനിക്കുന്നതിനു മുമ്പാണെങ്കിൽ അന്നേ ദിവസവും അതല്ലെങ്കിൽ പിറ്റേന്നും പുതിയ മാസം തുടങ്ങും.
ഇതുപോലെ അടുത്ത മാസാരംഭത്തിന്റെ ദിവസവും കണ്ടെത്തണം.
ഇവയ്ക്കിടയിലുള്ളത്രയും തീയതികളാണ് ആ മാസം ഉണ്ടാവുക.
ഇത് 29 മുതൽ 32 വരെ ആകാം.
ഉത്തരായണക്കാലത്ത് ദീർഘമാസങ്ങളും ദക്ഷിണായനക്കാലത്ത് ഹ്രസ്വമാസങ്ങളും സംഭവിക്കുന്നു.
ലോകത്തിൽ പ്രചാരത്തിലുള്ള മറ്റു മിക്കവാറും കലണ്ടറുകളിലൊന്നും ഈയൊരു തരം സമ്പ്രദായം സ്വീകരിച്ചിട്ടില്ല.
ദുഷ്കരമായ ക്രിയകൾ അടങ്ങിയിട്ടുണ്ടെങ്കിലും കൊല്ലവർഷത്തിലെ മാസാരംഭങ്ങൾ മുൻകൂട്ടി കണക്കുകൂട്ടിയെടുക്കാനാവും.
മാത്രമല്ല, ഈ വിധത്തിൽ ഗണിച്ചെടുക്കുമ്പോൾ കൊല്ലവർഷത്തിലെ അധിവർഷങ്ങൾ സ്വയം ക്രമപ്പെടുത്തിക്കൊണ്ടിരിക്കും.
ഇതും കാണുക സ്ഫുടം (ജ്യോതിഃശാസ്ത്രം) രാശിചക്രം മേഷാദി അവലംബങ്ങൾ പുറം കണ്ണികൾ Malayalam calendar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൊല്ലവർഷത്തിയതിയിൽ നിന്ന് ഗ്രിഗോറിയൻ തിയതിയും മറിച്ചും കണ്ടെത്താനുള്ള ഒരു കരു Archived 2013-01-15 at the Wayback Machine .
ഗ്രിഗോറിയൻ തീയതിയിൽ നിന്ന് കൊല്ലവർഷത്തീയതി
കൊല്ലൂർ
ഇന്ത്യയിലെ കർണാടക സംസ്ഥാനത്തെ ഉഡുപ്പി ജില്ലയിൽ ബൈന്ദൂർ താലൂക്കിലെ ഒരു ചെറിയ ക്ഷേത്രനഗരമാണ് കൊല്ലൂരു അഥവാ കൊല്ലൂർ .
ബൈന്ദൂർ ടൌണിൽ നിന്ന് ഏകദേശം 23 കിലോമീറ്റർ അകലെയാണ് ഇത് സ്ഥിതി ചെയ്യുന്നത്.
പശ്ചിമഘട്ടത്തിന്റെ അടിവാരത്തിൽസ്ഥിതിചെയ്യുന്ന ഈ ഗ്രാമം ഹൈന്ദവ തീർത്ഥാടന കേന്ദ്രമായ മൂകാംബിക ക്ഷേത്രത്തിന്റെ സാമീപ്യത്താൽ പേരുകേട്ടതാണ്.
കുടജാദ്രി മലനിരകളിൽ നിന്നൊഴുകിവരുന്ന സൗപർണികാനദിയുടെ തീരത്താണ് കൊല്ലൂർ സ്ഥിതിചെയ്യുന്നത്.
കർണാടക സംസ്ഥാനത്തെ ഒരു പ്രമുഖ തീർത്ഥാടന കേന്ദ്രങ്ങളിലൊന്നായ കൊല്ലൂർ, കോലാപുര (കോല മുനിയുടെ പേരിൽ) എന്നും വിളിക്കപ്പെടുന്നു.
ആദിപരാശക്തിയായ മൂകാംബിക അല്ലെങ്കിൽ ദുർഗ്ഗാ ഭഗവതിക്ക് സമർപ്പിച്ചിരിക്കുന്ന ഒരു മഹാക്ഷേത്രം ഇവിടെ സ്ഥിതിചെയ്യുന്നു.
മൂകാസുരൻ എന്ന രാക്ഷസനെ വധിച്ചതായി പറയപ്പെടുന്നതിനാലാണ് ദുർഗ്ഗാ ഭഗവതിയെ മൂകാംബിക എന്ന് വിളിക്കുന്നത്.
മഹാകാളി, മഹാലക്ഷ്മി, മഹാസരസ്വതി ഐക്യരൂപിണിയാണ് മൂകാംബിക എന്ന്‌ വിശ്വാസം.
ശിവനെയും ശക്തിയെയും ഉൾക്കൊള്ളുന്ന ഒരു ജ്യോതിർലിംഗത്തിന്റെ രൂപത്തിലാണ് ഇവിടെ ഭഗവതിയെ വിശേഷിപ്പിക്കുന്നത്.
ഇതിന് പിന്നിൽ ശ്രീചക്രത്തിലെ മൂകാംബികയുടെ പഞ്ചലോഹ പ്രതിഷ്ഠ  സമർപ്പിച്ചത് ശ്രീ ആദി ശങ്കരാചാര്യരാണെന്ന് പ്രസ്താവിക്കപ്പെടുന്നു.
കുടജാദ്രിയിലെ ചിത്രമൂല ഗുഹയിൽ ആണ് ഭഗവതിയുടെ മൂല സ്ഥാനം.
പുരാണങ്ങളും ഇതിഹാസങ്ങളും
ശക്തി ആരാധനയുടെ ഒരു പ്രധാന കേന്ദ്രമാണ് കൊല്ലൂർ.
അതുപോലെതന്നെ ക്ഷേത്രചരിത്രം പുരാണ കഥകളാൽ സമ്പന്നവുമാണ്.
കോലൻ എന്ന് പേരുള്ള ഒരു മഹർഷി ഈ പ്രദേശത്തെ പ്രകൃതി സൗന്ദര്യത്തിൽ ആകൃഷ്ടനാകുകയും അഗ്നിതീർത്ഥത്തിനു സമീപത്തുള്ള ഒരു പാറയിൽ തപസ്സുനുഷ്ടിക്കാൻ തീരുമാനിച്ചതായും ഐതിഹ്യം പറയുന്നു.
കോല മഹർഷിയിയുടെ തപസിൽ പ്രസാദിച്ച ശിവൻ അദ്ദേഹത്തിനു മുമ്പാകെ പ്രത്യക്ഷനായി അനുഗ്രഹിക്കുകയും ഇഷ്ടമുള്ള വരം ചോദിക്കുവാൻ ആവശ്യപ്പെടുകയും ചെയ്തു.
മഹർഷി മനുഷ്യരാശിയുടെ ക്ഷേമത്തിനായി മാത്രമാണ് ആഗ്രഹിച്ചത്.
കോല മുനിയിൽ സന്തുഷ്ടനായ ഭഗവാൻ അദ്ദേഹം ആവശ്യപ്പെട്ട വരം നൽകി.
മുനിയുടെ ദൈനംദിന ആരാധനയ്ക്കായി ഒരു സ്വയംഭുവായ ശിവലിംഗം പ്രത്യക്ഷപ്പെടുമെന്ന് ഭഗവാൻ അദ്ദേഹത്തിന് ഉറപ്പ് നൽകി.
എന്നിരുന്നാലും ശിവനോടൊപ്പം ശക്തിയേയുംകൂടി ആരാധിക്കാൻ കോല മഹർഷി ആഗ്രഹിച്ചു.
അതിനാൽ, ദേവിയെ സൂചിപ്പിക്കുന്ന ഒരു സുവർണ്ണ രേഖ (സ്വർണ്ണ വര) ശിവലിംഗത്തിൽ പ്രത്യക്ഷപ്പെട്ടു.
അങ്ങനെ ശിവലിംഗത്തിൽ ശിവനും ശക്തിയും ഒരുമിച്ച് ഇവിടെ ആരാധിക്കപ്പെടുന്നു.
ഇതുകൂടാതെയുള്ള മറ്റൊരു പ്രത്യേകത, ഹിന്ദു ദേവതാഗണത്തിലെ  മറ്റ് ദേവന്മാരും ദേവിമാരും  ലിംഗത്തിൽ അരൂപിയായി (രൂപമല്ലാത്ത) കുടികൊള്ളുന്നുവെന്നു വിശ്വസിക്കപ്പെടുന്നു.
അതിനാൽ ഇത് വിണ്ണിലെ മുഴുവൻ ആരാധനാമൂർത്തികളുടേയും സമ്മേളന സ്ഥലമാണെന്നാണ് വിശ്വസിക്കപ്പെടുന്നത്.
ആദി ശങ്കരാചാര്യർക്ക് ശ്രീ മൂകാംബി ദേവിയുടെ ഒരു ദർശനം ഉണ്ടായതായും തദനുസരണമാണ് ഇവിടെ മൂർത്തിയെ പ്രതിഷ്ഠിച്ചുവെന്നും വിശ്വസിക്കപ്പെടുന്നു.
ആദി ശങ്കരൻ കുടജാദ്രി മലകളിൽ ധ്യാനനിരതനായിരിക്കവേ ദേവി അദ്ദേഹത്തിന്റെ മുൻപിൽ മനുഷ്യരൂപത്തിൽ പ്രത്യക്ഷപ്പെടുകയും വര പ്രസാദം നൽകുകയും ചെയ്തുവെന്നാണ് ഐതിഹ്യം.
ആരാധനയ്ക്കായി കേരളത്തിലെ ഒരു സ്ഥലത്ത് താൻ ആഗ്രഹിക്കുന്നിടത്ത് ദേവീ വിഗ്രഹം സ്ഥാപിക്കാനുള്ള ആഗ്രഹം അദ്ദേഹം ദേവിയുടെ മുന്നിൽ വെളിപ്പെടുത്തി.
ദേവി സമ്മതിച്ചെങ്കിലും ശങ്കരനെ പിന്തുടരുമെന്നും അദ്ദേഹം ലക്ഷ്യസ്ഥാനത്ത് എത്തുന്നതുവരെ തിരിഞ്ഞുനോക്കരുത് എന്നുമൊരു വെല്ലുവിളി ദേവി മുന്നോട്ടുവച്ചു.
എന്നാൽ ശങ്കരനെ പരീക്ഷിക്കാൻ ദേവി കൊല്ലൂരിലെത്തിയപ്പോൾ തന്റെ കണങ്കാലുകളിലെ ചിലങ്കകളുടെ ധ്വനി നിർത്തുകയും, തുടർന്ന് സംശയഗ്രസ്ഥനായ ശങ്കരൻ തിരിഞ്ഞുനോക്കുകയും ചെയ്തു.
കൊല്ലൂരിലെ  തന്നെ ഇപ്പോൾ കാണുന്നിടത്തുതന്നെ വിഗ്രഹം സ്ഥാപിക്കാൻ ദേവി ശങ്കരനോട് ആവശ്യപ്പെട്ടതോടെ വിഗ്രഹം അവിടെ പ്രതിഷ്ടിക്കപ്പെട്ടു.
കൊല്ലൂരിൽ നിന്ന് 20 കിലോമീറ്റർ അകലെയുള്ള കുടജാദ്രി കൊടുമുടിയിലാണ് (1343 മീറ്റർ) ശങ്കരൻ ദേവിയെ ധ്യാനിച്ചതും ദേവി പ്രത്യക്ഷപ്പെട്ടതുമായി സ്ഥിലം.
ക്ഷേത്രത്തിന് മുന്നിൽ ഒരു വലിയ പർവതശിഖരമായി ഇത് കാണാവുന്നതാണ്.
കുടജാദ്രി കൊടുമുടിക്കു സമീപവും മൂകാംബികയ്‌ക്കായി സമർപ്പിച്ചിരിക്കുന്ന ഒരു ചെറിയ ക്ഷേത്രംകൂടി സ്ഥിതിചെയ്യുന്നുണ്ട്.
മുകാംബികയിലെ പ്രധാന ക്ഷേത്രം ശ്രീ മൂകാംബിക ദേവി ക്ഷേത്രം
പരശുരാമക്ഷേത്രത്തിലെ ഏഴ് തീർത്ഥാടന കേന്ദ്രങ്ങളിലൊന്നാണ് (സപ്തക്ഷേത്രം) കൊല്ലൂർ എന്ന് വിശ്വസിക്കപ്പെടുന്നു.
പരമ ശിവന്റെ പത്നിയായ പാർവ്വതി ദേവിക്കായി  ഈ ക്ഷേത്രം സമർപ്പിച്ചിക്കപ്പെട്ടിരിക്കുന്നു.
പരശുരാമൻ സൃഷ്ടിച്ച മറ്റ് തീർത്ഥാടനകേന്ദ്രങ്ങളിൽ ശിവൻ, സുബ്രഹ്മണ്യൻ, ഗണപതി എന്നിവർക്കായി സമർപ്പിക്കപ്പെട്ടതാണെങ്കിലും ഇത് പാർവതി ദേവിയ്ക്കായാണ് സമർപ്പിക്കപ്പെട്ടിരിക്കുന്നത്.
സൌപർണ്ണികാ നദിയുടെ പോഷകനദിയുടെ തീരത്ത് വന മധ്യത്തിലാണ് ഈ ക്ഷേത്രം നിർമ്മിച്ചിരിക്കുന്നത്.
ക്ഷേത്രത്തിന് മുന്നിൽനിന്ന് കുടജാദ്രി മലയും കൊടുമുടിയും കാണുന്നത് ഒരു നയനമനോനോഹരമായ കാഴ്ചയാണ്.
കുടജാദ്രി കൊടുമുടിയുടെ മുകളിലായാണ് യഥാർത്ഥ ക്ഷേത്രം എന്നും ഭക്തർക്ക് പൂജ നടത്തുന്നതിനുള്ള സൗകര്യാർത്ഥമാണ് ക്ഷേത്രം കൊല്ലൂരിൽ നിർമ്മിച്ചിരിക്കുന്നതെന്നുമാണ് വിശ്വസിക്കപ്പെടുന്നത്.
ദക്ഷിണേന്ത്യയുടെ വിവിധ ഭാഗങ്ങളിൽ നിന്നുള്ള ഭക്തർ ഈ ക്ഷേത്രം സന്ദർശിക്കുന്നു.
കേരളത്തിൽ നിന്നുള്ള നിരവധി തീർത്ഥാടകർ ക്ഷേത്രം സന്ദർശിക്കുകയും വിജയദശമീവേളയിൽ ഇവിടെ വിദ്യാരംഭം കുറിക്കുകയും ചെയ്യുന്നു.
കൊല്ലൂരിന്റെ ചുറ്റുപാടുകൾ മൂകാംബിക ക്ഷേത്രത്തിൽ നിന്ന് ഏകദേശം ഒരു കിലോമീറ്റർ അകലെ പാലവും വനയാത്രക്ക് അവസരവുമുള്ള ഒരു മനോഹരമായ നദീതീരമാണ് കാശി തീർത്ഥ.
ഭക്തർ പുണ്യസ്നാനം നടത്തുന്ന നദീതീരമാണ് സൌപർണ്ണിക.
ഈ ടൂറിസ്റ്റ് സ്ഥലത്ത് പാർക്കിംഗ് സൗകര്യങ്ങളും കുളിപ്പുരകളും ഒരു ചെറിയ ചായക്കടയും ഉണ്ട്.
മൂകാംബിക ക്ഷേത്രത്തിൽ നിന്ന് ഒരു കിലോമീറ്റർ ദൂരെയാണ് ഈ സ്ഥലം.
കൊല്ലിമല ഇംഗ്ലീഷ് വിലാസം https://ml.wikipedia.org/wiki/Kolli_Hills ഭൂപടത്തിൽ കൊല്ലിമലയുടെ സ്ഥാനം കൊല്ലിമല കൊല്ലിമലയിലെ എഴുപതാമത്തെ ഹെയർ പിൻ വളവ് സൂചിപ്പിയ്ക്കുന്ന ബോർഡ് കാരവല്ലിയിൽ സ്ഥിതി ചെയ്യുന്ന കൊല്ലിമലയിലേക്കുള്ള പ്രവേശന കവാടം പൊതു ഗതാഗതത്തിൻ്റെ ഭാഗമായ കൊല്ലിമലയിലെ ബസ്സ് സർവീസ് കൊല്ലി മലയിലെ ഒരു ഹെയർ പിൻ വളവ് കൊല്ലിമലയിലെ ഒരു വ്യൂ പോയിൻ്റ് കൊല്ലിമലയിലേയ്ക്കുള്ള ദിശ സൂചിപ്പിയ്ക്കുന്ന ഒരു ബോർഡ്
തമിഴ്‌നാടിന്റെ മധ്യഭാഗത്തായി നാമക്കൽ ജില്ലയിയിൽ സ്ഥിതി ചെയ്യുന്ന ഒരു പ്രദേശമാണ് കൊല്ലിമല (തമിഴ്: கொல்லி மலை) .
ഈസ്റ്റേൺ ഘാട്ട് മല നിരകളുടെ ഭാഗമായ ഈ പ്രദേശം കടൽ നിരപ്പിൽ നിന്നും ഏകദേശം 1300 മീറ്റർ ഉയരത്തിൽ സ്ഥിതിചെയ്യുന്നു.
ഒരു വലിയ വനമേഖലയ്ക്കു നടുവിലാണ് ഈ പ്രദേശം.
ഏകദേശം 280 km² വിസ്താരത്തിൽ പരന്നു കിടക്കുന്ന ഈ ഭൂപ്രദേശം ടൂറിസത്തിന് ഏറെ സാധ്യതകൾ ഉള്ളതാണെങ്കിലും ഇപ്പോഴും സഞ്ചാരികൾ അധികമായി എത്തിത്തുടങ്ങിയിട്ടില്ല.
സഞ്ചാരികൾക്കായി പ്രദേശത്ത് ചുരുങ്ങിയതോതിൽ ലോഡ്ജും റിസോർട്ടും പ്രവർത്തിയ്ക്കുന്നുണ്ട്.
മരച്ചീനി , പൈനാപ്പിൾ , വാഴ മുതലായവ വാണിജ്യാടിസ്ഥാനത്തിൽ തന്നെ കൃഷിചെയ്തുവരുന്നു.
വിവിധ ഇനത്തിൽ പെട്ട ധാരാളം പ്ലാവുകൾ ഇവിടെ ഉണ്ട്.
അതുകൊണ്ടുതന്നെ നാമക്കൽ, സേലം മുതലായ സ്ഥലങ്ങളിലെ കമ്പോളങ്ങളിലേക്കുള്ള ചക്കകൾ ഇവിടെ നിന്നും വരുന്നതാണ്.
ചിലയിടങ്ങലിൽ കാപ്പിയും കുരുമുളകും വൻതോതിൽ കൃഷിചെയ്തു വരുന്നുണ്ട്.
വികസനം തീരെ ചെന്നെത്താത്ത സ്ഥലങ്ങളിൽ ഒന്നാണ് കൊല്ലിമല.
ആകാശഗംഗ എന്നറിയപ്പെടുന്ന വലിയൊരു വെള്ളച്ചാട്ടം കൊല്ലിമലയുടെ ഭംഗി വർദ്ധിപ്പിക്കുന്നു.
അറപ്പാലീശ്വരൻ ക്ഷേത്രം, കൊല്ലിപ്പാവൈ അമ്മൻ ക്ഷേത്രം, മുരുകന്റെ ക്ഷേത്രം എന്നിവ പ്രസിദ്ധങ്ങളാണ്.
ചിലപ്പതികാരം , മണിമേഖല പോലുള്ള പഴയകാല കൃതികളിൽ കൊല്ലിമലയെ കുറിച്ച് പ്രതിപാദിച്ചിട്ടുണ്ട്.
എത്തിച്ചേരാൻ കൊല്ലിമലയിലെ വാണിജ്യകേന്ദ്രം
എഴുപതിലധികം വൻവളവുകളുള്ള ചെങ്കുത്തായ ഒരു ചുരം കയറിവേണം കൊല്ലിമല എന്ന സ്ഥലത്ത് എത്തിച്ചേരാൻ.
സേലത്തു നിന്നും നാമക്കല്ലിൽ നിന്നും ബസ്സുകൾ ഉണ്ടെങ്കിലും പ്രായേണ സേലത്തുനിന്നും ബസ്സ് സർവീസ് കുറവാണ്.
നാമക്കല്ലിൽ നിന്നും 63 കിലോമീറ്റർ അകലെ കിഴക്കൻ മലനിരകളിലാണു കൊല്ലിമല സ്ഥിതിചെയ്യുന്നത്.
പ്രദേശവാസികൾ അടിവാരം എന്നു വിളിക്കുന്ന കാരവല്ലി എന്ന സ്ഥലത്ത് നിന്നുമാണ് ചുരം തുടങ്ങുന്നത്.
ചുരം കയറാൻ ഏകദേശം രണ്ടുമണിക്കൂറോളം സമയമെടുക്കും.
കാർഷികവൃത്തിയിലേർപ്പെട്ട കുറേ പാവപ്പെട്ട ജനവിഭാഗം മാത്രം താമസിച്ചുവരുന്ന കൊല്ലിമലയിലെ ഒരു ചെറുപട്ടണമാണ്.
ചെമ്മേട് (സെമ്മേട്) ഇവിടമാണ് കൊല്ലിമലയുടെ കേന്ദ്രം.
ചെറു തട്ടുകടകൾ പോലെയുള്ള വാണിജ്യകേന്ദങ്ങൾ മാത്രമേ ഇവിടെ കാണാനുള്ളൂ.
കൊല്ലിമലയിൽ ഇത്തരം തട്ടുകടകളുടെ എണ്ണം കൂടുതലായി കണ്ടു വരുന്നു.
കൊല്ലിമലയോട് അടുത്തുള്ള പട്ടണം ജില്ലാ ആസ്ഥാനമായ നാമക്കൽ ആണ്.
രണ്ടുമണിക്കൂർ ഇടവിട്ട് നാമക്കല്ലിൽ നിന്നും കൊല്ലിമലയിലേക്ക് ബസ്സ് സർവീസ് ഉണ്ട്.
63 കിലോമീറ്റർ ദൂരമുള്ള ഈ വഴി ഒരുപാട് ഹെയർപിൻ വളവുകൾ ഉള്ളതാണ്.
ഏകദേശം നാലുമണിക്കൂർ യാത്ര വേണ്ടിവരും ഇവിടെ എത്തിച്ചേരാൻ.
കൊല്ലിമലയിൽ നിന്നും സേലത്തേക്കും ബസ്സ് സർവീസ് ഉണ്ട്; പക്ഷേ അതു വളരെ കുറവാണ്.
തൊട്ടടുത്ത റെയിൽവേ സ്റ്റേഷനുകൾ ഈറോഡ് , സേലം എന്നിവയാണ്.
സേലത്തു നിന്നും നാമക്കൽ വരെ 54 കിലോമീറ്റർ ദൂരമുണ്ട്.
അഞ്ചുമിനിറ്റിന്റെ ഇടവേളയിൽ ഏതു സമയത്തും ഈ വഴി ബസ്സുകൾ ലഭ്യമാണ്.
സേലത്തു നിന്നും നാമക്കല്ലിൽ എത്തിച്ചേരാൻ ഒരുമണിക്കൂർ സമയത്തെ യാത്ര മതിയാവും.
ഈറോഡിൽ നിന്നും നാമക്കല്ലിൽ എത്തിച്ചേരാൻ 57 കിലോമീറ്റർ യാത്ര ചെയ്യേണ്ടതുണ്ട്.
കേരളത്തിൽ നിന്നും കാർ മാർഗ്ഗം സഞ്ചരിക്കുമ്പോൾ